“ ભાણેજડા ક્યારેય પાપ ના કહેવાય . ભૂલ એના મા બાપ કરે એમાં એ કુમળા ફૂલનો શો વાંક?? ” ભગત લઇ આવ્યાં. અને ત્યારથી આ બને એના નાના નાની સાથે રહે છે. વચ્ચે સમાચાર આવે કે મંજુને મુંબઈમાં સારું છે . મોટો બંગલો છે . ગામમાં એવા પણ સમાચાર છે હરજી એ પણ ત્રણ ખટારા લીધા છે !! છાયા અને કિશોર મોટા થતા ગયા. ઘણી વખત કિશોર મમ્મી અને પાપા વિષે પૂછે પણ છાયાએ તો કોઈ દિવસ નથી પૂછ્યું એ લગભગ ચાર વરસની હતી એટલે મમ્મી અને પાપા ના ઝગડા થોડા થોડા યાદ હોઈ શકે!! કંકુ મા અને દેવશી ભગતે એકલા હાથે બેય નો ઉછેર કરી બતાવ્યો . મગન લગભગ ક્યારેય ના આવ્યો.